cyanic-selkie/wikianc huggingface dataset:
ფიზიოთერაპია
ფიზიოთერაპია (ბერძნ. Φύση - ბუნება და თერაპია) — მედიცინის დარგი, რომელიც შეისწავლის ფიზიკური ფაქტორების გავლენას ადამიანის ორგანიზმზე და შეიმუშავებს მათი გამოყენების მეთოდებს სხვადასხვა დაავადების მკურნალობის, პროფილაქტიკისა და რეაბილიტაციისათვის. ბუნებრივ საკურორტო ფაქტორებს (ბალნეოთერაპია, კლიმატოთერაპია, ტალახით მკურნალობა და სხვა) შეისწავლის კურორტოლოგია, რომელიც ფიზიოთერაპიასთან ერთად შეადგენს ერთიან, სამედიცინო დისციპლინას. სამკურნალო ვარჯიში, მასაჟი და მექანოთერაპია განეკუთვნება სამკურნალო ფიზკულტურას. ფიზიოთერაპიის ცნება მოიცავს იმ ფიზიკური ფაქტორების შესწავლას და სამკურნალო მიზნით გამოყენებას, რომლებიც მიიღება გარკვეული სახის ენერგიის ბიოლოგიური პროცესების ენერგიად გარდაქმნის გზით (მაგალითად, სინათლით მკურნალობა, ელექტროთერაპია, აეროიონოთერაპია, აეროზოლთერაპია და სხვა). აგრეთვე ბუნებრივი ფაქტორების (მტკნარი წყალი, ტორფი, ქვიშა, ოზოკერიტი და სხვა) გამოყენებას სპეციალურ ფიზიოთერაპიულ საავადმყოფოებში.
დედა (2014 წლის ფილმი)
დედა — 2014 წლის კანადური დრამა, რომლის რეჟისორი, სცენარისტი, პროდიუსერი და მემონტაჟეა ქსავიე დოლანი. ფილმში მთავარ როლებს ასრულებენ ენ დორვალი, ანტუან-ოლივიე პილონი და სიუზან კლემანი.
ფიზიოთერაპია
ისტორია
ფიზიკური ფაქტორებით (წყალი, მზე) მკურნალობა ცნობილია უძველესი დროიდან. ეგვიპტეში ჩვენს წელთაღრიცხვამდე რამდენიმე საუკუნით ადრე სამკურნალოდ იყენებდნენ ნილოსის ტალახს. ფართოდ მიმართავდნენ ფიზიკურ ფაქტორებს სხვადასხვა დაავადების სამკურნალოდ ძველ საბერძნეთში, რომში და სხვა. XVIII საუკუნეში ელექტროობის აღმოჩენასა და ფიზიკურ პროგრესთან დაკავშირებით დაიწყო ფიზიოთერაპიის (განსაკუთრებით ელექტროთერაპიის) განვითარება. თანდათანობით პრაქტიკაში მკვიდრდებოდა ახლადაღმოჩენილი ფიზიკური ფაქტორები - სტატიკური ელექტრობა (ფრანკლინიზაცია), გალვანური დენი (გალვანიზაცია და წამლის ელექტროფორეზი), ასიმეტრიული ცვლადი დენი (ფარადიზაცია), მაღალი სიხშირის დენი (დარსონვალიზაცია, დიათერმია) და სხვა. რუსეთში ფიზიოლოგიის მეთოდების გამოყენება დაიწყეს XIX საუკუნეში გ. ზახარინი, ს. ბოტკინი, ა. ოსტროუმოვი და სხვა იყენებდნენ ფიზიოლოგიის მეთოდებს მრავალი დაავადების კომპლექტური მკურნალობისთვის. 1907 წელს ხარკოვში გაიხსნა პირველი ფიზიოთერაპიული საავადმყოფო, 1914 წელს სევასტოპოლში - ფიზიკური მეთოდებით მკურნალობის ინსტიტუტი. ფიზიოლოგიის ინსტიტუტები შეიქმნა რუსეთსა და მოკავშირე ქვეყნების ქალაქებში. რუსეთში ფიზიოლოგიის განვითარებაში დიდი ღვაწლი მიუძღვით ს. ბრუშტეინს, ა. შჩერბაკს, ა. რახმანინოვს, ს. ვერმელს, პ. მეზერნიცკის, ვ. ხოროშიოს, ა. ობროსოვს და სხვა.
ვეტერინარული ფიზიოთერაპია
ფიზიოთერაპიულ პროცედურებს უმთავრესად იყენებენ ცხოველთა პარეზის, დამბლის, სახსრებისა და იოგების დაავადებების, კანის, სუნთქვის ორგანოების, ნივთიერებათა ცვლის დარღვევის სამკურნალოდ. იყენებენ ისეთ ფიზიოლოგიის მეთოდებს, როგორიცაა ელექტროდენით, სინათლით, ტალახითა და წყლით მკურნალობა.
დედა (2014 წლის ფილმი)
კინოსურათი მარტოხელა დედის შესახებ მოგვითხრობს. მას ყურადღების დეფიციტის ჰიპერაქტიული აშლილობის მქონე თინეიჯერ ვაჟთან უწევს გამკლავება, რომელიც დროდადრო უკონტროლო და ძალადობრივი ხდება. ფილმში მოქმედება ჰიპოთეტურ მომავალში მიმდინარეობს, სადაც კანადელ მშობლებს აქვთ ლეგალური უფლება, პრობლემური ბავშვები საჯარო სამკურნალო დაწესებულებებში მოათავსონ.
ფიზიოთერაპია
კლინიკური ელექტროფიზიოლოგია
ფიზიოლოგიის ეს სფერო მოიცავს ელექტროთერაპიას, ელექტრომიოგრაფიას და ჭრილობების მართვას.
დედა (2014 წლის ფილმი)
ფილმი დედა-შვილის ურთიერთობაზეა ფოკუსირებული, რაც დოლანის შემოქმედებაში განმეორებადი თემაა. „დედა“ რეჟისორისთვის ენ დორვალთან მეოთხე, ხოლო სიუზან კლემანთან რიგით მესამე კოლაბორაციაა. დოლანს სცენარის დაწერა პილონის აღმოჩენენამ და ლუდოვიკო ეინაუდის მუსიკამ შთააგონა. ფილმი კვებეკში 1:1 ფორმატში გადაიღეს.
ფიზიოთერაპია
ნევროლოგიური ფიზიოთერაპია
ნევროლოგიური ფიზიოთერაპია არის ფოკუსირებული ისეთ პაციენტებთან მუშაობაზე, რომელთაც აქვთ ნერვული აშლილობა ან დაავადება. ეს შეიძლება შეიცავდეს ინსულტს, ქრონიკულ წელის ტკივილს, ალცჰაიმერის დაავადებას, ტვინის ტრავმას და სხვა.
დედა (2014 წლის ფილმი)
„დედა“ 2014 წლის კანის კინოფესტივალზე წარდგა, სადაც ჟიურის პრიზი მოიპოვა. ფილმმა გამოსვლისთანავე კრიტიკული და ფინანსური წარმატება დაიმსახურა. მსოფლიო მასშტაბით მისმა შემოსავალმა 13 მილიონი დოლანი შეადგინა.
რესურსები ინტერნეტში
კატეგორია:2014 წლის ფილმები
ფიზიოთერაპია
ორთოპედიული ფიზიოთერაპია
ორთოპედიული ფიზიოთერაპია იკვლევს და მკურნალობს კუნთოვანი სისტემის დაავადებებს და ტრავმებს.
რესურსები ინტერნეტში
კატეგორია:ანატომია კატეგორია:ბიოლოგია
სალმან ხანი
ორგანიზაციას საიტზე წარმოდგენილი აქვს 6500-ზე მეტი ვიდეო გაკვეთილი. ასევე საიტზე შესაძლებელია სხვადასხვა აკადემიური საგნების ფართო სპექტრი ხილვა, ძირითადი ყურადღება კი მიპყრობილია მათემატიკასა და მეცნიერებებზე, ხანი ასევე არის თავისივე სახელობის ლაბორატორიული სკოლის დამაარსებელი.
2018 წლის ივნისის მონაცემებით აკადემიის YouTube არხს ჰყავს 4 მილიონზე მეტი გამომწერი, ხოლო ვიდეო გაკვეთილების ნახვის რაოდენობა 1.5 მილიარდს აღემატება.
2012 წელს ტაიმმა სალმან ხანი დაასახელა სიაში „წლის 100 ყველაზე გავლენიანი ადამიანი“, ჟურნალ „ფორბსმა“ კი მისი ფოტო გარეკანზე დაბეჭდა და სტატიაც მიუძღვნა სათაურით „1 ტრილიონ დოლარიანი შესაძლებლობა“.
ადრეული წლები და განათლება
სალ ხანი დაიბადა ლუიზიანის შტატ მეტარიში ერთ ბენგალურ ოჯახში. მან ადრეული განათლება მიიღო თავის მშობლიურ ქალაქში, გრეის კინგის სასუალო სკოლაში, სადაც როგორც თავად ამბობს „რამდენიმე თანაკლასელი ციხიდან ახალგამოსული იყო, სხვები კი საუკეთესო უნივერსიტეტებში სწავლას ლამობდნენ“. მოგვიანებით ხანი ესწრებოდა ლექციებს MIT-ში, სადაც მან მიიღო მეცნიერების ბაკალავრის და მეცნიერების დოქტორის ხარისხები (ელექტრონულ ინჟინერიასა და კომპიუტერულ მეცნიერებებში).
ასევე ის ფლობს დოქტორის ხარისხს ბიზნესის მართვაში (ჰარვარდის ბიზნესის სკოლა).
ხანის აკადემია
2003 წელს ხანი თავისი ბიძაშვილისთვის, რომელსაც ის მათემატიკაში ეხმარებოდა, იღებდა ვიდეოებს და უგზავნიდა მას ინტერნეტის მეშვეობით. ხანმა შემდგომში (2006 წ.) ვიდეოების განთავსება დაიწყო საკუთარ YouTube არხზე, მას შემდეგ რაც მისმა მეგობრებმა და ნათესავებმა შეიტყვეს ამ ყველაფრის შესახებ და ნახეს ვიდეოები.
საგანმანათლებლო ვიდეოების პოპულარულობამ ხანს სამსახურის დატოვებისკენ უბიძგა, მას შემდეგ რაც მან სამსახური დატოვა თავისი მეგობრის ჯოშ გეფნერის აქტიური ხელშეწყობით სალ ხანმა მთელი თავისი ყურადღება YouTube არხის განვითარებას მიაპყრო. შედეგად ხანის აკადემიამ მიიღო ფინანსური მხარდაჭერა ამერიკელი ინვესტორის ჯონ დაუერის მეუღლე ანა დაუერისგან.
ვიდეოებმა მსოფლიო მასშტაბით დიდი ინტერესი გამოიწვია, რაც აისახა კიდევაც ნახვების რაოდენობაში, მხოლოდ პირველ წლებში მისმა ვიდეოებმა 458 მილიონზე მეტი ნახვა დააგროვეს.
2018 წლის მონაცემებით ხანის აკადემიის ვიდეო გაკვეთილებს თავის YouTube არხზე ჯამში 1. 400 000 000-ზე მეტი ნახვა აქვს.
ხანს სჯერა, რომ ტრადიციული საკლასო განათლების თანამედროვე ტექნოლოგიებით აღჭურვა გაზრდის მასწავლებლის ეფექტურობას, მათი ტრადიციული გაკვეთილებისგან გათავისუფლების მეშვეობით და მისცემს მათ მეტ დროს, ცალკეული სტუდენტების განსაზღვრული საჭიროებების შესასწავლად.
რესურსები ინტერნეტში
კატეგორია:დაბადებული 11 ოქტომბერი კატეგორია:დაბადებული 1976 კატეგორია:ამერიკული ინტერნეტის გამორჩეული ადამიანები
გიტანას ნაუსედა
გიტანას ნაუსედა (Gitanas Nausėda; დ. 19 მაისი, 1964, კლაიპედა, ლიტვის სსრ, სსრკ) — ლიეტუველი ეკონომისტი, პოლიტიკოსი, ბანკირი და უნივერსიტეტის მასწავლებელი. ლიეტუვის პრეზიდენტი 2019 წლის 12 ივლისიდან.
ბიოგრაფია
დაიბადა 1964 წლის 19 მაისს კლაიპედაში. 1970-1981 წლებში სწავლობდა კლაიპედის მეხუთე საშუალო სკოლაში. 1981 წელს ვერ შეძლო ვილნიუსის უნივერსიტეტში შესვლა და სწავლობდა სანტექნიკოსად კლაიპედის აფთიაქში. 1982-1987 წლებში სწავლობდა ვილნიუსის ინივერსიტეტის მრეწველობის ეკონომიკის ფაკულტეტზე.
1987-1989 წლებში ეკონომიკის ფაკულტეტის ასპირანტია. 1987-2004 წლებში ამავე უნივერსიტეტის ეკონომიკის ფაკულტეტის პედაგოგი. 1990-1992 წლებში პრაქტიკას გადის გერმანიის მანჰეიმის უნივერსიტეტში. 1996-2000 წლებში ლიეტუვის ბანკის ფულად-საკრედიტო პოლიტიკის დეპარტამენტის დირექტორია. 1998 წელს სტაჟირებაზეა ვაშინგტონში, მსოფლიო ბანკში.
2004-2009 წლებში პრეზიდენტ ვალდას ადამკუსის მრჩეველია.
პოლიტიკური კარიერა
2004 წელს მხარ დაუჭირა ვალდას ადამკუსის საარჩევნო კამპანიას.
2018 წლის 17 სექტემბერს წამოაყენა თავისი კანდიდატურა 2019 წლის საპრეზიდენტო არჩევნებში. პირველ ტურში მიიღო ხმების 30,95 % და დაიკავა მეორე ადგილი, ხოლო მეორე ტურში გაიმარჯვა და ქვეყნის მეთაურის პოსტი 2019 წლის 12 ივლისს დაიკავა.
სქოლიო
კატეგორია:დაბადებული 19 მაისი კატეგორია:დაბადებული 1964 კატეგორია:ლიეტუვის პრეზიდენტები
ფილიპ კაუფმანი
ფილიპ კაუფმანი (Philip Kaufman; დ. 23 ოქტომბერი, 1936, ჩიკაგო, ილინოისი, ამერიკის შეერთებული შტატები) — ამერიკელი კინორეჟისორი და სცენარისტი. იგი მუშაობს სხვადასხვა ჟანრში, მათ შორის: რეალიზმი, საშინელებათა, ფენტეზი, ეროტიკა, ვესტერნი და სხვ. ხშირად იღებს ლიტერატურული ნამუშევრების ადაპტაციებს; 1988 წელს გამოვიდა მისი ფილმი, „ყოფის აუტანელი სიმსუბუქე“, რომელიც ცნობილი ჩეხი ავტორის, მილან კუნდერას იმავე სახელწოდების მქონე რომანის მიხედვითაა გადაღებული. კაუფმანის ფილმი, „ჰენრი და ჯუნი“ (1990) ანაის ნინის დღიურებზე არის დაფუძნებული.
მისი ყველაზე წარმატებული ფილმია „სწორი რაღაცები“ (1983), რომელმაც „ ოსკარის “ რვა ნომინაცია მოიპოვა, მათ შორის საუკეთესო სურათის კატეგორიაში.
ადრეული ცხოვრება
იგი ჩიკაგოს უნივერსიტეტში ისტორიას, ჰარვარდის სამართლის სკოლაში კი 1 წლის განმავლობაში სამართალს შეისწავლიდა.
1958 წელს იგი როზი ფიშერზე დაქორწინდა. ფიშერი თავადაც სცენარისტი იყო და კაუფმანის ფილმებშიც თამაშობდა.
1960 წელს დაიბადა მათი ვაჟი, პიტერი. რამდენიმე თვეში ისინი სან-ფრანცისკოში გადავიდნენ, სადაც კაუფმანმა ბევრი მნიშვნელოვანი ხელოვანი გაიცნო, მათ შორის, ცნობილი ამერიკელი მწერალი ჰენრი მილერი. იმავე წელს კაუფმანების ოჯახი ევროპაში გადავიდა, სადაც ფილიპ კაუფმანი საბერძნეთსა და იტალიაში ორი წლის განმავლობაში ინგლისურ ენასა და მათემატიკას ასწავლიდა. მოგზაურობის დროს მან ასევე გაიცნო ფრანგი მწერალი, ანაის ნინი. მისი ურთიერთობა ჰენრი მილერთან გახდა კაუფმანის ფილმის, „ჰენრი და ჯუნის“ (1990) შთაგონების წყარო.
კარიერა
1963 წელს კაუფმანმა თავის მეგობართან, ბენჟამინ მანასტერთან ერთად, მისტიკური კომედიური ფილმი, „გოლდშტეინი“ (1964). კაუფმანი ფილმის თანარეჟისორი და თანასცენარისტია. ფილმი მარტინ ბუბერის მოთხრობაზე, სახელწოდებით, „ჰასიდიმის ამბებზე“ არის დაფუძნებული. ფილმმა 1964 წლის კანის კინოფესტივალზე კრიტიკოსების ჯილდო მიიღო. ფრანგმა კინორეჟისორმა, ჟან რენომ ფილმზე თქვა, რომ იგი „საუკეთესო ამერიკული ფილმია, რაც 20 წლის განმავლობაში უნახავს“.
1967 წელს კაუფმანმა ფილმის, „უშიშარი ფრენკის“ რეჟისორი, პროდუსერი და სცენარისტი გახდა. როგორც „გოლდშტეინი“, „უშიშარი ფრენკიც“ რელიგიურ თემებს ეხება. მისი პრემიერა 1967 წელს კანის კინოფესტივალზე გაიმართა.
1983 წელს გამოვიდა კაუფმანის ერთ-ერთი ყველაზე ცნობილი ფილმი, ტომ ვოლფის რომანის ადაპტაცია, სახელწოდებით „სწორი რაღაცები“. კაუფმანი ფილმის სცენარისტიც არის. ფილმმა „ ოსკარის “ დაჯილდოებაზე 8 ნომინაცია მოიპოვა.
1988 წელს კაუფმანმა მილან კუნდერას რომანის მიხედვით გადაიღო ფილმი „ყოფის აუტანელი სიმსუბუქე“. ფილმის სცენარი „ ოსკარზე “ იყო ნომინირებული. ფილმში მთავარ როლებს ჟულიეტ ბინოში, დენიელ დეი-ლუისი და ლენა ოლინი ასრულებენ.
ფილმოგრაფია
როგორც რეჟისორი
სქოლიო
კატეგორია:ამერიკელი კინორეჟისორები კატეგორია:ამერიკელი მამაკაცი სცენარისტები კატეგორია:დაბადებული 23 ოქტომბერი კატეგორია:დაბადებული 1936 კატეგორია:ამერიკელი კინოპროდიუსერები კატეგორია:ჩიკაგოს უნივერსიტეტის კურსდამთავრებულები
ფლუმინენსე (საფეხბურთო კლუბი)
ფლუმინენსე (Fluminense Football Club) — ბრაზილიური საფეხბურთო კლუბი ქალაქ რიო-დე-ჟანეიროდან. ჩამოყალიბდა 1902 წლის 21 ივლისს. ასპარეზობს კარიოკას ჩემპიონატსა და ბრაზილიის სერია A-ში. ტრადიციულად ითვლება ერთ-ერთ უძლიერეს ბრაზილიურ საფეხბურთო კლუბად. არის ბრაზილიის ყველაზე ტიტულოვან და პოპულარულ კლუბთა ორგანიზაციის — „ცამეტთა კლუბის“ (Clube dos Treze, Clube dos 13) თანადამფუძნებელი. „ფლამენგოს“, „ბოტაფოგოსა“ და „ვასკო და გამასთან“ ერთად შედის რიო-დე-ჟანეიროს შტატის საფეხბურთო გრანდების ოთხეულში. Ibope-ს და Datafolha-ს კვლევითი ინსტიტუტების მიერ 2004 და 2006 წლებში გამოქვეყნებული მონაცემების მიხედვით რიო-დე-ჟანეიროს შტატის ფეხბურთის მოყვარულთა შორის „ფლუმინენსეს“ ქომაგთა რიცხვი იმ დროისთვის ორი მილიონ ორასი ათას გულშემატკივარს ითვლიდა, ხოლო მთელი ბრაზილიის მასშტაბით და აგრეთვე, სხვა ქვეყნებში მაცხოვრებელ კლუბის ქომაგთა ჩათვლით მათი რაოდენობა 9 მილიონს აღწევდა.
სქოლიო
კატეგორია:ბრაზილიის საფეხბურთო კლუბები
ტიმიშოარის დასავლეთ უნივერსიტეტი
ტიმიშოარის დასავლეთ უნივერსიტეტი (Universitatea de Vest din Timișoara; abbreviated) ― უმაღლესი განათლების საჯარო დაწესებულება ტიმიშოარაში, რუმინეთში. ეროვნული განათლების სამინისტროს მიერ კლასიფიცირდება, როგორც განათლებისა და სამეცნიერო კვლევების უნივერსიტეტი. ტიმიშოარის დასავლეთ უნივერსიტეტი ერთ-ერთია Universitaria Consortium-იდან (რუმინეთის ელიტური უნივერსიტეტების ჯგუფი). ტიმიშოარის დასავლეთ უნივერსიტეტი შედის ეროვნული კვლევის, განვითარებისა და ინოვაციის სისტემაში, როგორც აკრედიტებული უმაღლესი განათლების დაწესებულება.
სქოლიო
კატეგორია:1962 წელს დაარსებული საგანმანათლებლო ორგანიზაციები
სომხურ-აზერბაიჯანული კულტურული ურთიერთობები
ისტორია
საბჭოთა კავშირის პერიოდში, ბაქოს რუსიფიკაციამ გამოწვია სუბ-კულტურის შექმნა რომელიც გავრველებბული იყო მოსახლეობაში, რომელიც შედგებოდა რუსებისგან, აზერბაიჯანელებისგან, სომხებისგან და სხვა.
აზერბაიჯანული ენის ცოდნა
1836 წლის ერთ ერთ წყაროში ნათქვანია, რომ: „აზერბაიჯანული ურთიერთობისთვის გამოიყენება არა მხოლოდ მუსლიმებს შორის, არამედ სომხებთან და ებრაელებთანაც."
აზერბაიჯანული გავრცელებული იყო სომეხი-თათების თემებს შორისაც. ქიოჰნა ხაჩმაზის და ყარაჯალის სომხური მოსახლეობაც საუბრობდა აზერბაიჯანულად. ქილვარის სომეხი-თათები ორენოვანი იყვნენ. ძირითადად თათურად და აზერბაიჯანულად საუბრობდნენ. მათ ისტორიულად თავის მხრივ 1912 წლამდე მჭიდრო კავშირი ქონდათ სომხურ ენოვან ხომხებთანაც. ირანელი მეცნიერი ბ. ვ. მილერი აღნიშნავს, რომ 1912 წელს ერთი სომეხი მღვდელი რომელმაც არ იცოდა თათური იძულებული იყო ქილვარის სომეხ-თათების მრევლთან აზერბაიჯანულად ექადაგა, რადგან მათ აზერბაიჯანული უკეთესად იცოდნენ ვიდრე სომხური.
აზერბაიჯანული ნასესხები სიტყვები სომხურში
სომეხი ლინგისტის ჰრაჩია აჩარიანის მიხედვით კონტაქტი სომხურ დ აზერბაიჯანულ ენებს შორის XI-XII საუკუნეებიდან იწყება. ეს დაკავშირებულია თურქმენული ტომების სამხრეთით და ყივჩაყების ჩრდილოეთით გადასვლასთან. XII-XiV საუკუნეების სომხური წყაროები, განსაკუთრებით შემდეგი ტექსტები: კირაკოს განძაკეცი, სემპად სპარაპეტი, იოანეს ერზინკაცის და ოვანეს ტკლურანცის ნაშრომები შეიცავენ ორასზე მეტ აზერბაიჯანულ და თურქულ სიტყვას.
წიგნში: „პეტრე დიდის ურთიერთობა სომეხ ხალხთან", სომხური დოკუმენტის კომენტირებისას გ. ა. ეზოვმა აღნიშნა რომ: „დოკუმენტი ძირითადად დაწერილი იყო სალაპარაკო სომხურზე და სავსე იყო თათრული (აზერბაიჯანული) სიტყვებით".
1902 წელს გამოცემულ წიგნში: „თურქული ნასესხები სიტყვები სომხურში" სომეხი ეტიმოლოგისტი და ლინგვისტი ჰრაჩია აჩარიანს ჩამოთვლილი აქვს ნასესხები სიტყვები სომხურისკონსტანტინოპოლის, ვანის, დონის ნახიჩევანის და ყარაბაღის დიალექტებიდან რომლებიც როგორც თურქულიდან ასევე აზერბაიჯანულიდან იყო ნასესხები.
ლინგვისტის და თურქოლოგისტის ე. ვ. სევორტიანის მიხედვით იოანეს ერზინკაცის ნაშრომებში გვხვდება ისეთი ნასესხები აზერბაიჯანული სისტყვები როგორიცაა: "verurem" (“ვაძლევ”) და "aldurmush (“იძულებული ვიყავი ამეღო”), "yeri, yeri" (“წასვლა”), "ayıb" (“სირცხვილი, ნაკლებობა”).
ფოლკლორი და აშუღუეი პოეზია
სომეხი მეცნიერის მ. აბეღიანის მიხედვით სომხური პოეზიის ჟანრი ჰაირენი იგივეა რაც ბაიათის კითხვა. ფესფი-ჰალი აზერბაიჯანული ბაიათის ჟანრი, რომელიც მკითხაობას უკავშირდება იგივეა რაც სომხული კან-გულუმი. ხაჩატურ აბოვიანი, პერჭ პროშიანი და ღაზაროს აღაიანი ამბობენ, რომ ისინი იყენებდნენ ფესფი-ჰალის და სხვა აშუღურ პოეზიას რომელიც ხალხურ ტრადიციებში გამოიყენება.
ეკბერ იერევანლიმ შეაგროვა სომხური და აზერბაიჯანული ზღაპრები. მან ბევრი საერთო იპოვა აზერბაიჯანულ და შაკამახურ სომხურ ზღაპრებში. სომხებს ქონდა ისეთი აზერბაიჯანული ეპიკური ნაწარმოებების საკუთარი ვერსიები როგორიცაა: ასლი და ქერემი, აშიკ ქარიბი და ქოროღლის ეპოზი. სომხურ დავით სასუნცის ბევრი საერთო აქვს აზერბაიჯანულ ქოროღლისთან.
საქართველოში დაბადებულმა სომეხმა საიათნოვამ აზერბაიჯანულად 115 ლექსი დაწერა. აქვს ლექსები სადაც ერთდროულად გამოიყენება სომხური, აზერბაიჯანული, სპარსული და ქართული. ის აგრძელებდა სრულიად ამიერკავკასიური აღუღობის ტრადიციას. მას უყვარდა გამორჩეული აზერბაიჯანულ ენოვანი სპარსი პოეტის ნასიმის შემოქმედება ისევე როგორც სომეხ აშუღ მირანს. მან ხუთიო ლექსი მიუძღვნა სეფიანთა იმპერიის დამაარსებელ და დიდ აზიელ პოეტს ისმაილ I-ს.
თანამედროვე ლიტერატურა
1956 წელს აზერბაიჯანელმა პოეტმა მამედმა დაწერა ნოველა - საიათნოვა. სადაც ის იხსენებს საიათნოვას ბოლო დღეებს და მის ტრაგიკულ სიკვდილს.
სქოლიო
კატეგორია:აზერბაიჯანის დიპლომატიური ურთიერთობები კატეგორია:სომხეთის დიპლომატიური ურთიერთობები კატეგორია:სომხური კულტურა კატეგორია:აზერბაიჯანული კულტურა
გროს-გერაუს რაიონი
გროს-გერაუს რაიონი (Kreis Groß-Gerau) — რაიონი გერმანიაში. რაიონის ცენტრი — ქალაქი გროს-გერაუ. რაიონი შედის ჰესენის ფედერალურ მხარეში. ექვემდებარება დარმშტადტის ადმინისტრაციულ ოლქს. იკავებს 453,05 კვ. კმ. ფართობს. მოსახლეობა შეადგენს 254 678 ადამიანს. მოსახლეობის სიმჭიდროვე — 562 ადამიანი/კვ.კმ-ზე. რაიონის ოფიციალური კოდი — 06 4 33.
რესურსები ინტერნეტში
კატეგორია:ჰესენის რაიონები
წყალქვეშა ნავი (2010 წლის ფილმი)
„წყალქვეშა ნავი“ — 2010 წლის ბრიტანულ-ამერიკული თინეიჯერული კომედიური დრამა, რომლის რეჟისორია რიჩარდ აიოადე. გადაღებულია ჯო დანთორნის 2008 წლის ამავე სახელწოდების რომანის მიხედვითა. პრემიერა ტორონტოს საერთაშორისო კინოფესტივალზე შედგა. ფილმი აიოადეს სადებიუტო სარეჟისორო ნამუშევარია.
სქოლიო
კატეგორია:2010 წლის ფილმები
ვანის ბრძოლა
ვანის ბრძოლა, ვანის თავდაცვა (1915 წელი აპრილი — ივნისი) — ქალაქ ვანის და ვანის ვილაიეთის სომეხი მოსახლეობის თავდაცვითი ბრძოლა ოსმალთა იმპერიაში პირველი მსოფლიო ომის დროს.
პრეისტორია
thumb|მარცხნივ| 1914 წლის მოსახელობის განლაგების სტატისტიკა ვანი ისტორიული ვასპურაკანის სამეფოს დედაქალაქი იყო. ჯერ კიდევ მე-11 საუკუნეში აიღეს იგი სელჯუკებმა. ოსმალთა იმპერიის არსებობის პერიოდში ვანი წარმოადგენდა სომხური კულტურის მნიშვნელოვან ცენტრს. ზოგჯერ მას სომხურ პიემონტს უწოდებდნენ. 1885 წელს ვანში დაარსდა პარტია არმენაკანი. აქ გამოიცა პირველი პერიოდული სომხური გამოცემა, გაზეთი ”ვასპურაკანის არწივი”.
პირველი მსოფლიო ომის დაწყებამდე ვანში ცხოვრობდა 41 ათასი ადამიანი. იმპერიის ხელისუფლებამ ვანის ვილაიეთის  მმართველად დანიშნა  ჯევდეთ ბეი, რომელიც სომეხთა გადმოცემით, მათდამი სასტიკი სიძულვილით იყო გამსჭვალული. სომეხი ხალხი მას აბრალებს, სომეხთა ოგანიზებულ გენოციდს ოსმალეთის იმპერიაში.
ჟლეტა
პირველი მსოფლიო ომის დაწყებისთანავე (1914-1918 წწ.) დაიწყო  სომხური მოსახლეობის ხოცვა. კავკასიის ფრონტზე დამარცხებულ და უკან დახეულ ოსმალთა ჯარს შეუერთდა შეიარაღებულ ქურთთა რაზმები. ეს ძალები, სომეხთა ”ღალატის” საბაბით (რადგან სომხები დიდ სიმპატიას ამჟღავნებდნენ რუსული არმიის მიმართ) მთელი სისასტიკით გაუსწორდნენ ადგილობრივ მცხოვრებთ -  გაძარცვეს ისინი, დაარბიეს მათი სახლები და ოჯახები. ზოგიერთ რაიონში, მათ შორის ვანში, სომხები თავდაცვაზე გადავიდნენ. ამბოხებულთა წინააღმდეგობა დიდი იყო. განსაკუთრებული მნიშვნელობა ჰქონდა ვანის თავდაცვას, რადგან ის თითქმის მთელ თვეს გაგრძელდა. სომხები წინასწარ გრძნობდნენ მოახლოებულ საფრთხეს და წინასწარ მიიღეს ზომები. შეიქმნა უსაფრთხოების, სურსათის განაწილების სამსახურები. ასევე, სამედიცინო დახმარების, იარაღის სახელოსნო (მასში იყო განტავსებული დამზადებული ტყვია, იარაღი და სხვ.). შეიქმნა, აგრეთვე ”ქალთა კაშირი”, რომელიც დაკავებული იყო მეომრებისათვის ტანსაცმლის დამზადებით. საფრთხის წინ გაერთიანდნენ სომხური პოლიტიკური პარტიები (რამკავარები, გნჩაკისტები, დაშნაკები და სხვ.). სომხური მონაცემებით, ვანის დამცველთა რიგებში ცადგა არაუმეტეს 1500 ადამიანისა. მოწინააღმდეგე მხარეს კი 12 ათასამდე რეგულარული არმია, რომელსაც ემატებოდა თურმე ქურთთა რაზმები.
ბრძოლა 7 აპრილს დაიწყო, როდესაც თურქმა ჯარისკაცებმა ესროლეს გზაზე მიმავალ სომეხ ქალებს. საპასუხოდ სომხებმაც გაისროლეს. მაისის დასაწყისში ვანის დამცველებს დიდი დახმარება გაუწის ქალაქის მისადგომებთან გამოჩენილმა რუსულმა არმიამ.
რესურსები ინტერნეტში
კატეგორია:1915 წლის ბრძოლები კატეგორია:პირველი მსოფლიო ომის ბრძოლები კატეგორია:ოსმალეთის ბრძოლები
ქაჰრამანლი
ქაჰრამანლი (Kəhrəmanlı) — სოფელი აზერბაიჯანში,  ევლახის  რაიონში.
რესურსები ინტერნეტში
კატეგორია:ევლახის რაიონის სოფლები
Bootleg Versions
Bootleg Versions — ჯგუფის Fugees სიმღერების რემიქსების კომპილაციური ალბომი. გამოვიდა 1996 წლის 26 ნოემბერს. მასში შეტანილია რვა სიმღერა, მათ შორის შვიდი რემიქსი და ერთი ახალი ჩანაწერი. აშშ-ის Billboard 200-ში ალბომი #127 ადგილამდე ავიდა.
The Score-ის 2001 წლის გამოცემას The Complete Score ახლავს Bootleg Versions-ის დამატებითი დისკი. 2011 წელს ეს ორი ალბომი Blunted on Reality-სთან ერთად გამოიცა კომპილაციის Original Album Classics სახით.
სქოლიო
კატეგორია:Fugees-ის ალბომები კატეგორია:1996 წლის რემიქსული ალბომები კატეგორია:ალბომები სალაამ რემის პროდიუსერობით კატეგორია:ალბომები უაიკლეფ ჟანის პროდიუსერობით კატეგორია:Columbia Records-ის რემიქსული ალბომები კატეგორია:ალბომები კლარკ კენტის პროდიუსერობით კატეგორია:Ruffhouse Records-ის რემიქსული ალბომები
თბილისური
თბილისური — ქართული თეთრყურძნიანი სელექციური სასუფრე ვაზის ჯიში.
1962 წელს გამოყვანილია საქართველოს სასოფლო-სამეურნეო ინსტიტუტის მევენახეობის კათედრაზე რქაწითელისა და ალექსანდრიული მუსკატის შეჯვარებით. ავტორები: ვ. ქანთარია, ნ. ჩახნაშვილი.
ბოტანიკური აღწერა
ზრდასრული ფოთოლი მომრგვალო ფორმისაა, ხუთნაკვთიანი. ფოთლის ქვედა მხარეს, მთავარი ძარღვების გასწვრივ, გასდევს ძალიან სუსტი აბლაბუდისებრი შებუსვა. ყვავილი ირსქესიანია. მტევანი საშუალო და დიდი ზომისაა, ოვალური, ზოგჯერ ასიმეტრიული, მომწვანო-მოყვითალო ელფერით, ყავისფერი ლაქებით, საშუალოზე მცირე ფიფქით დაფარული. რბილობი ხორციან-წვნიანია, გემო — სასიამოვნო, ჰარმონიული შაქარმჟავიანობით.
სავეგეტაციო პერიოდი კვირტის გაშლიდან სრულ სიმწიფემდე დაახლოებით 168 დღეა. ვაზი საშუალო ზრდისაა. მტევნის წონა 320 გრამია, საჰექტარო მოსავლიანობა კი 15.0-16.0 ტონა. ყურძნის სრული სიმწიფის პერიოდში მისი შაქრიანობა აღწევს 19-21%-ს, ხოლო მჟავიანობა — 5-6 გ/ლ-ს.
თბილისური იძლევა მაღალხარისხიან სასუფრე ყურძენს.
რესურსები ინტერნეტში
კატეგორია:ვაზის თეთრყურძნიანი სელექციური სასუფრე ქართული ჯიშები
ესპერანსა (პარაიბა)
ესპერანსა (Esperança) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 631 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ ესპერანსას შემადგენლობაში.
2010 წლის მონაცემებით, მოსახლეობა 31 095 ადამიანს შეადგენდა, მოსახლეობის სიმჭიდროვე 192.97 კმ²-ზე. ფართობი 161 138 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
გოჯიაანების მთავარანგელოზთა ეკლესია
ლიტერატურა
კატეგორია:თიანეთის მუნიციპალიტეტის ტაძრები
ლინიარესი
ლინიარესი (Linhares) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 33 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ლინიარესის შემადგენლობაში.
2010 წლის მონაცემებით, მოსახლეობა 141 306 ადამიანს შეადგენდა, მოსახლეობის სიმჭიდროვე 40.33 კმ²-ზე. ფართობი 3 504 კმ²-ია.
ჯოან ფონტეინი
ჯოან დე ბოვუარ დე ჰევილენდი (Joan de Beauvoir de Havilland; დ. 22 ოქტომბერი, 1917 — გ. 15 დეკემბერი, 2013) ცნობილი, როგორც ჯოან ფონტეინი, ბრიტანელ-ამერიკელი მსახიობი, რომელიც ცნობილი გახდა ჰოლივუდის ფილმებში მონაწილეობით. ფონტეინი თავისი კარიერის განმავლობაში 45-ზე მეტ მხატვრულ ფილმში გამოჩნდა. ის იყო მსახიობ ოლივია დე ჰევილენდის უმცროსი და.
ადრეული ცხოვრება
ჯოან დე ბოვუარ დე ჰევილენდი დაიბადა 1917 წლის 22 ოქტომბერს ტოკიოში, წარმოშობით ბრიტანელთა ოჯახში. მისი მამა, უოლტერ დე ჰევილენდი (1872-1968), სწავლობდა კემბრიჯის უნივერსიტეტში და მუშაობდა ტოკიოს იმპერიულ უნივერსიტეტში, როგორც ინგლისურის პროფესორი, სანამ პატენტრწმუნებული გახდებოდა. მისი დედა, ლილიან ოგუისტ ფონტეინი (1886-1975), სწავლობდა ლონდონის დრამატულ ხელოვნების სამეფო აკადემიაში და იყო ახალგაზრდა სცენის მსახიობი, რომელმაც კარიერა მიატოვა, როცა მის მეუღლესთან ერთად ტოკიოში გაემგზავრა. ჯოანის ბიძა სერ ჯეფრი დე ჰევილენდი (1882-1965), თვითმფრინავის დიზაინერი იყო, რომელიც ცნობილი გახდა დე-ჰავილიან მოსქუითოს დიზაინით. ასევე მან დააფუძნა საავიაციო კომპანია, რომელიც ატარებდა მის სახელს. მისი ბაბუა, მეუფე ჩარლზ რიჩარდ დე ჰევილენდი, იყო გუერნსეის ოჯახიდან ნორმანდიის კუნძულებიდან.
დე ჰევილენდი მშობლები 1914 წელს დაქორწინდნენ და 1919 წელს დაშორდნენ, როცა ლილიანმა აღმოაჩინა, რომ მისი ქმარი გეიშებთან ღალატობდა, გადაწყვიტა განქორწინება, რომელიც ოფიციალურად 1925 წლის თებერვლამდე არ დამთავრებულა.
ექიმის რჩევის გათვალისწინებით, ლილიან დე ჰევივილენდმა, ჯოანი, რომელიც ანემიით დაავადდა წითელას და სტრეპტოკოკური ინფექციის კომბინირებული თავდასხმის შემდეგ, თავის უფროს და ოლივიასთან ერთად საცხოვრებლად კალიფორნიაში წაიყვანა. ამ დროს ჯოანი ორი წლის იყო. ოჯახი დასახლდა სარატოგაში, კალიფორნიაში, მალევე ჯოანის ჯანმრთელობა მკვეთრად გაუმჯობესდა. ის სწავლობდა ლოს-გატოს სახელობის საშუალო სკოლაში. როცა ის 16 წლის გახდა იაპონიაში დაბრუნდა და მამასთან ერთად დაიწყო ცხოვრობება. აქ მან სწავლა განაგრძო ტოკიოს სკოლაში, რომელიც განკუთვნილი იყო უცხოელი ბავშვებისათვის (ეს სკოლა იყო ამერიკული), მან ეს სკოლა 1935 წელს დაამთავრა.
კარიერა
მარცხნივ|მინი|201x201px|ფონტეინი ფილმში — „ქალები"(1939), მისი კარიერა დაიწყო 1935 წელს, სკოლის დამთავრების შემდეგ, თეატრში, ბრიტანელი ნოველისტის და პიესათა მწერალის — დოდი სმიტის პირველი სპეკტაკლით „დარეკეთ დღეს“. მალევე მან ხელი მოაწერა RKO-ს კონტრაქტს.
1935 წელსვე მისი პირველი ფილმის დებიუტი შედგა RKO-სთან შეთახმებით მცირე როლით ფილმში — „ქალების გარეშე“, როგორც ჯოან ბულფილდი, რასაც 1937 წელს მოჰყვა მთელი რიგი სხვა მცირე როლები. მაგ: ფილმი — „მილიონიდან ერთამდე“ და „ღირსეული ქუჩა“, კათრინ ჰეპბერნის წინააღმდეგ.
1937 წელს მიიღო თავისი პირველი მნიშვნელოვანი როლი ფილმში — „კაცი, რომელმაც იპოვა საკუთარი თავი“. ჯოანი შემდეგ გამოჩნდა მთავარი როლით ფრედ ასტერთან ერთად, ჯინჯერ როჯერსის გარეშე RKO-ს ფილმში — „ქალური გასაჭირი“, თუმცა მან ვერ შეძლო აუდიტორიის მოხიბვლა, ამიტომ მან განაგრძო მცირე როლიან ფილმებში მონაწილეობა, მათ შორის იყო ფილმი — „ქალები" (1939), მაგრამ მან ვერ შეძლო მნიშვნელოვანი შთაბეჭდილება მოეხდინა RKO-ზე და ამიტომ მისი კონტრაქტი არ განახლდა, როდესაც იგი 1939 წელს ამოიწურა.
ჯოანის უიღბლობა ერთ ღამეში შეიცვალა, როდესაც ერთ-ერთ სადილზე პროდიუსერ დევიდ სელზნიკის გვერდით იყო. სელზნიკმა ჯოანს შესთავაზა დაფნე დე მაურიერის რომანის — „რებეკას“ ეკრანიზებულ ვარიანტში ეთამაშა მთხრობელის როლში.
მარცხნივ|მინი|231x231px|[[ლორენს ოლივიე|ლორენს ოლივიემი და ჯოან ფონტაინი ფილმში — „რებეკა“]] „რებეკა“ — ბრიტანული რეჟისორის ალფრედ ჰიჩკოკის ამერიკული დებიუტი იყო, რომელშიც მონაწილეობას იღებდნენ ლორენს ოლივიემი ჯოან ფონტაინთან ერთად. ფილმის გადაღება 1940 წელს შედგა. ფონტაინი ამ ფილმისთვის ნომინირებული იქნა აკადემიის დაჯილდოებაზე საუკეთესო მსახიობისთვის.ფონტეინმა ვერ გაიმარჯვა ამ წელს, რადგან ჯილდო მიიღო ჯინჯერ როჯერსმა ფილმისთვის — „კიტი ფოილისთვის“, თუმცა ჯოანმა მომდევნო წელს გაიმარჯვა აკადემიის დაჯილდოებაზე საუკეთოსო მსახიობისთვის ფილმისთვის — „ეჭვი“, რომელიც ასევე ჰიჩკოკის რეჟისორობით იყო გადაღებული, ფილმში მონაწილეობას ჯოანთან ერთად კერი გრანტიც იღებდა.
1944 წელს როლი მიიღო დაფნე დე მაურიერის ნოველის მიხედვით გადაღებულ ფილმში — „ფრანგი კაცის ნაკადში“ (Frenchman's Creek), რომელიც ჯოან ფონტეინის მონაწილეობით ერთ-ერთი ყველაზე პოპულალური გახდა.
მინი|ჯოან ფონტეინი კერი გრანტთან ერთად ფილმში — „ეჭვი“ |192x192px 1940-იან წლებში მისი მონაწილეობით გადაღებული ყველაზე დასამახსოვრებელი ფილმი იყო შტეფან ცვაიგის ნოველის — „უცნობი ქალის წერილს მიხედვით გადაღებული ამავე სახელწოდების ფილმი (1948), რომელიც მაქს ოფიულსის რეჟისორობით იყო გადაღებული და დღესდღეობით ჯოანის კარიერის ერთ-ერთი საუკეთესო შესრულებად ითვლება.
1942 წლის 26 მაისს გრაუმნის ჩინური თეატრის წინ მან თავისი ხელების და ფეხების ანაბეჭდი დატოვა. მან 1945 წელს ითამაშა კომედიურ ფილმში — „სიუზანის რომანებში“, 1948 წელს მუსიკალურ ფილმში „იმპერიულ ვალსში“ ბილი უაილდერის რეჟისორობით, ჯოზეფ კოტტონთან ერთად. ამავე წელს ბერტ ლანკასტერთან ერთად მონაწილეობა მიიღო ფილმში — „კოცნით წაშალე სისხლი ჩემი ხელებიდან“, და სათავგადასავლო დრამაში „ივანჰოე“ (1952), რომელშივ ითამაშა რობერტ ტეილორთან და ელიზაბეტ ტეილორთან ერთად. მიუხედავად იმისა, რომ ის ხშირად თამაშობდა გულუბრყვილო პერსონაჟებსა და არისტოკრატებს, მან ასევე ითამაშა არასიმპათიური გმირები ფილმებში „აივი“ (1947) და „დაიბადო ცუდი“ (1950).
მინი|ფონტეინი 1943 წელს ფილმ —„ჯეინ ეარში“|ალტ=|მარცხნივ|207x207px მისი ფილმების წარმატება 1950-იან წლებში ოდნავ შემცირდა. მალევე ის გამოჩნდა სატელევიზიო და სასცენო როლებში. მან 1954 წელს როლი მიიღო ბროდვეიზე პიესაში — „ჩაი და სიმპათია“ როგორც ლაურა, ენტონი პერკინსის წინააღმდეგ. იგი ასევე გამოჩნდა უამრავ რადიოშოუში 1940-იან წლებში, მაგ: ლუქს რადიო თეატრში. 1960-იან წლებში ფონტეინი გამოჩნდა რამდენიმე სპექტაკლში, მათ შორის იყო: „პირადი ცხოვრება“, „კაკტუსის ყვავილი“ (1965 წლის 9 დეკემბერი) და „ლომი ზამთარში“ (1966).
1966 წელს იყო მისი ბოლო თეატრალური ფილმი — „ჯადოქრები“. 1970-იან და 1980-იან წლებში განაგრძო ფილმებსა და სატელევიზიო როლებში გამოჩენა, ხოლო 1980 წელს ნომინირებული იყო ემის ჯილდოზე საპნის ოპერა — „რაიანის იმედებში“ მონაწილეობისთვის.
1977 წელს გამოიცა მისი ავტობიოგრაფია. 1982 წლის თებერვალში იგი ბერლინში გაემგზავრა, სადაც ბერლინის საერთაშორისო კინოფესტივალის ჟიურის პრეზიდენტად მუშაობდა.
1994 წელს იყო ფონტეინის ბოლო სატელევიზიო როლი, სატელევიზიო ფილმში — „კარგი მეფე ვენსელანსი“, ამის შემდეგ ის საცხოვრებლად გადავიდა ვილა ფონტაანაში, კარმელის მაღალმთიანეთში, კალიფორნიაში, სადაც დრო გაჰყავდა თავის ძაღლთან ერთად ბაღში.
ამერიკის შეერთებულ შტატებში კინემატოგრაფიაში წვლილისთვის, მას ჰოლივუდის დიდების ხეივანიში გაუხსნეს ვარსკვლავი..
ქორწინება და შვილები
ფონტეინი ოთხჯერ დაქორწინდა და განქორწინდა. მისი პირველი ქორწინება იყო მსახიობ ბრაიან აჰერნთან. ისინი დაქორწინდნენ 1939 წელს დელ მონტეში, კალიფორნია და 1945 წლის აპრილში განქორწინდნენ. 1946 წლის მაისში ის დაქორწინდა მსახიობ და პროდიუსერ უილიამ დოზიერზე, მეხიკოში. მათ 1948 წელს ეყოლათ ქალიშვილი, დებორა ლესლი, რომელიც ფონტაინის ერთადერთი ბიოლოგიური შვილია. ისინი დაშორდნენ 1949 წელს, მომდევნო წელს ფონტეინმა სასამართლოში შეიტანა განცხადება განქორწინების შესახებ, თუმცა მათი განქორწინება 1951 წლის იანვრამდე არ დასრულებულა. 1952 წლის 12 ნოემბერს ფონტეინი მესამედ დაქორწნდა პროდიუსერ და მწერალ კოლიერ იანგზე. 1960 წლის მაისში ისინი დაშორდნენ და ფონტეინმა 1960 წლის ნოემბერში განქორწინება მოითხოვა. მათი ქორწინება დასრულდა 1961 წლის იანვარში. ფონტეინი მეოთხედ და საბოლოოდ 1964 წლის 23 იანვარს დაქორწინდა სპორტული ჟურნალის გოლფის რედაქტორ, ალფრედ რაიტ უმცროსზე, ელკტონში, მერილენდის შტატში; ისინი განქორწინდნენ 1969 წელს.
1951 წელს სამხრეთ ამერიკაში ფილმების ფესტივალზე ყოფნისას ის შეხვდა ოთხი წლის პერუელ გოგონა მარტიტას და არაოფიციალურად იშვილა. ფონტეინი შეხვდა მარტიტას ინკის ნანგრევების მონახულების დროს, სადაც მარტიტას მამა მუშაობდა. მარტიტას მშობლებმა საშუალება მისცეს ფონტეინს გამხდარიყო მარტიტას კანონიერი მეურვე, რათა ბავშვს უკეთესი ცხოვრება ჰქონოდა. ფონტეინი მარტიტას მშობლებს დაჰპირდა, რომ გოგონას პერუში დააბრუნებდა, როცა 16 წლის გახდებოდა. როცა ის 16 წლის გახდა, ფონტეინმა პერუს ტურისტული ბილეთი იყიდა, მაგრამ მარტიტამ უარი თქვა წასვლაზე და გაიქცა, თუმცა დედა-შვილი ერთმანეთს მაინც დაშორდნენ.
გარდაცვალება
ჯოან ფონტეინი 2013 წლის 15 დეკემბერს კარმელის მაღალმთიანების სახლში ძილში ბუნებრივი სიკვდილით 96 წლის ასაკში გარდაიცვალა.
რესურსები ინტერნეტში
კატეგორია:დაბადებული 1917 კატეგორია:გარდაცვლილი 2013 კატეგორია:XX საუკუნის ამერიკელი ქალი მსახიობები კატეგორია:ამერიკელი ქალი მსახიობები კატეგორია:ბრიტანელი მსახიობები კატეგორია:დაბადებული 22 ოქტომბერი კატეგორია:გარდაცვლილი 15 დეკემბერი
ქელანლი
ქელანლი (Kelanly) — სოფელი აზერბაიჯანში,  ევლახის  რაიონში.
რესურსები ინტერნეტში
კატეგორია:ევლახის რაიონის სოფლები
ბენიმასოტი
ბენიმასოტი (Benimasot, Benimassot) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 9,5 კმ². მოსახლეობა — 103 კაცი (2020 წ.).
სქოლიო
კატეგორია:ალიკანტეს მუნიციპალიტეტები
Live with Me (სიმღერა)
Live with Me — ინგლისური ტრიპ-ჰოპ ჯგუფის, Massive Attack-ის, სიმღერა, რომელიც გამოვიდა სინგლის სახით და მოხვდა 2006 წლის კომპილაციურ ალბომ Collected-ში. ვოკალი შეასრულა ცნობილმა ამერიკელმა სოულ მომღერალმა, ტერი კალიემ. სიმღერის ჩაწერისას ის იყო 60 წლის.
მუსიკალური ვიდეოს რეჟისორია ჯონათან გლეიზერი.
სქოლიო
კატეგორია:2006 წლის სინგლები კატეგორია:Massive Attack-ის სიმღერები
ბილოზერსკე
ბილოზერსკე (Білозерське) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 16251 კაცს შეადგენდა.
სქოლიო
კატეგორია:დონეცკის ოლქის ქალაქები
ჯალილაბადის რაიონი
ისტორია
ქალაქი ჰამაშარა, რომელიც მდებარეობდა ჯალილაბადის რაიონში, მიეკუთვნება ძვ. წ. II ათასწლეულს. ქალაქი გარშემორტყმული იყო სამი მეტრის სიმაღლის გალავნით. არაბების ამ ტერიტორიაზე შემოჭრის შემდეგ ჰამაშარა დაინგრა და შემდგომ პერიოდში მის ნაცვლად წარმოიქმნა ქალაქი ჰასილი. 1930-იან წლებში რუსების აზერბაიჯანში გადასახლების შემდეგ, ქალაქი ასტარხანბაზარი, სადაც აზერბაიჯანელები და რუსები ერთად ცხოვრობდნენ, ამ რაიონის ცენტრად იქცა.
რაიონი დაარსდა 1930 წლის 8 აგვისტოს. მას 1967 წლამდე ასტარახანბაზარს ეძახდნენ. 1967 წლის 2 ივნისს მისი სახელი შეიცვალა ჯალილაბადით, აზერბაიჯანელი მწერლისა და დრამატურგის ჯალილ მამედყულიზადეს საპატივცემულოდ. 1964 წლის 26 მაისს ჯალილაბადი შეუერთდა ბილასუვარის ადმინისტრაციულ ტერიტორიულ ერთეულს. 1965 წლის 6 იანვარს იგი კვლავ დამოუკიდებელი რაიონი გახდა.
1999 წელს 190 ზე მეტი მუნიციპალიტეტი დაარსდა რაიონში. მუნიციპალიტეტების არჩევნებში მონაწილეობა მიიღო 841 ადამიანმა. აქ არის 50 ისტორიული და არქეოლოგიური ძეგლი, რომელიც მიეკუთვნება ძვ. წ. IV ათასწლეულს.
ეკონომიკა
რაიონის ეკონომიკის ძირითადი სფეროებია, კარტოფილის და ცხოველების მოშენება, ასევე ბამბის მოყვანა. დაახლოებით 276 კმ2 ფართობი გამოიყენება მესაქონლეობის (საძოვრებისთვის). რეგიონში დათესილი მიწის ნაკვეთები მოიცავს 536 კმ2-ს. ჯალილაბადის რაიონის ეკონომიკაში მარცვლეული, კარტოფილი და მევენახეობა მთავარ როლს ასრულებს. გარდა ამისა, ტერიტორიაზე იზრდება ბოსტნეული, მზესუმზირა და სიმინდი. რეგიონში ხეხილის ბაღების მთლიანი ფართობია 1,83 კვადრატული კილომეტრია. 2017 წელს მთლიანი შიდა პროდუქტის მოცულობა გაიზარდა 4.8-ჯერ 2003 წელთან შედარებით, ხოლო 2016 წელთან შედარებით 62.6%-ით.
მედია, განათლება და კულტურა
რაიონში არის 18 საბავშვო ბაღი, 129 ზოგადსაგანმანათლებლო სკოლა, ორი პროფესიული, ორი საშუალო და ერთი უმაღლესი სკოლა. 2010 წელს პრეზიდენტმა მონაწილეობა მიიღო ქალაქ ჯალილაბადში ჭადრაკის სკოლის გახსნის ცერემონიალში.
რაიონში არის 2 მუსიკალური სკოლა, 43 კლუბი, 64 ბიბლიოთეკა, სამხატვრო გალერეა და პარკები, ცენტრალიზებული ბიბლიოთეკაში არის 601 893 წიგნი, რეგიონალური ისტორიისა და ეთნოგრაფიის მუზეუმში 2 123 ექსპონანტი, რეგიონალური სახელმწიფო სამხატვრო გალერეში კი 137 ექსპონატი, ასევე 50 ისტორიული და კულტურული ძეგლებია რეგიონში.
სქოლიო
კატეგორია:აზერბაიჯანის რაიონები
დარმშტადტ-დიბურგის რაიონი
დარმშტადტ-დიბურგის რაიონი (Landkreis Darmstadt-Dieburg) — რაიონი გერმანიაში. რაიონის ცენტრი — ქალაქი დარმშტადტი. რაიონი შედის ჰესენის ფედერალურ მხარეში. ექვემდებარება დარმშტადტის ადმინისტრაციულ ოლქს. იკავებს 658,65 კვ. კმ. ფართობს. მოსახლეობა შეადგენს 289 250 ადამიანს. მოსახლეობის სიმჭიდროვე — 439 ადამიანი/კვ.კმ-ზე. რაიონის ოფიციალური კოდი — 06 4 32.
რესურსები ინტერნეტში
კატეგორია:ჰესენის რაიონები
მირზა ალი ასღარ-ხან ამინ ალ-სულთანი
მირზა ალი ასღარ-ხან ამინ ალ-სულთანი (დ. 6 იანვარი 1858 — გ. 31 აგვისტო 1907), ასევე ცნობილია, როგორც ამინ ალ-სულთანის და ათაბაქის სახელით — ირანის პრემიერ-მინისტრი ნასერ ალ-დინ შაჰის მმართველობისას. იყო გავლენიანი პირი, წარმოშობით ქართველი
ადრეული წლები
ალი აღსარი დაიბადა 1858 წლის 6 იანვარს. როდესაც ალი ასღარი 15 წლის იყო, ის მამას ეხმარებოდა პოლიტიკურ საქმიანობაში. მომდევნო წელს ასღარი და მამამისი ნასერ ალ-დინ შაჰთან ერთად წმინდა შიიტური მიწების მოსალოცად წავიდნენ (ნაჯაფი, ქარბალა, კადიმია და სამარა).
სქოლიო
კატეგორია:ირანის პრემიერ-მინისტრები კატეგორია:ირანელი პოლიტიკოსები კატეგორია:დაბადებული 1858 კატეგორია:დაბადებული 6 იანვარი კატეგორია:გარდაცვლილი 1907 კატეგორია:გარდაცვლილი 31 აგვისტო კატეგორია:ქართველები ირანში
მეგან მარკლი
რეიჩელ მეგან მარკლი (Rachel Meghan Markle; დ. 4 აგვისტო, 1981, ლოს-ანჯელესი, კალიფორნია, აშშ) — ამერიკელი მსახიობი და დიდი ბრიტანეთის სამეფო ოჯახის წევრი. სასექსის ჰერცოგინია 2018-2020 წლებში როგორც დედოფალ ელისაბედ II-ის უმცროსი შვილიშვილის, პრინცი ჰარის მეუღლე.
ბიოგრაფია
მეგან მარკლი დაიბადა 1981 წლის 4 აგვისტოს ლოს-ანჯელესში, კალიფორნიაში. იგი არის თომას მარკლისა და დორია რაგლანდის ქალიშვილი. მამის მხრიდან იგი ინგლისელ-ირლანდიელია, ხოლო დედის ხაზით აფროამერიკელი. სკოლის დამთავრების შემდეგ უმაღლესი განათლების მისაღებად ჩრდილოდასავლეთის უნივერსიტეტში განაგრძო სწავლა, სადაც ბაკალავრის ხარისხი მიიღო საშემსრულებლო ხელოვნებასა და საერთაშორისო ურთიერთობებში. ამის შემდეგ იგი დროებით გადავიდა ბუენოს-აირესში, არგენტინაში, სადაც ამერიკის საელჩოში მუშაობდა.
მეგანს 2004 წლიდან მოყოლებული ჰქონდა თავის კოლეგასთან, ტრევორ ენგელსონთან სასიყვარულო ურთიერთობა, რომელიც 2011 წელს ქორწინებით დაგვირგვინდა, თუმცა მათი ქორწინება უიღბლო აღმოჩნდა, ამიტომაც 2013 წელს განქორწინებით დასრულდა. მარცხნივ|მინი|262x262პქ|მეგანი და ჰარი 2017 წლის შობის დღესასწაულზე 2016 წელს ბრიტანეთის სამეფო ოჯახმა ოფიციალურად განაცხადა, რომ პრინც ჰარის რამდენიმე თვის განმავლობაში ჰქონდა ურთიერთობა მეგან მარკლთან. 2017 წლის 27 ნოემბერს ისინი დაინიშნენ, 2018 წლის 19 მაისს კი ქორწილის დღეც დაინიშნა.
პრინცი ჰარი არის დიდი ბრიტანეთის დედოფალ ელისაბედ II-ისა და ედინბურგის ჰერცოგ ფილიპე ბერძენის შვილიშვილი, როგორც უელსის პრინც ჩარლზისა და მისი პირველი ცოლის, პრინცესა დიანა სპენსერის უმცროსი ვაჟი და პრინცი უილიამის უმცროსი ძმა.
ქორწილამდე ცოტა ხნით ადრე, 2018 წლის 8 მარტს ბრიტანეთის სამეფო ოჯახმა მდინარე იორდანედან ჩამოტანილი წყლით ანგლიკანად მონათლა მეგანი, რათა ჰარიზე დაქორწინება შესძლებოდა. მის ნათლობას დაესწრო როგორც პრინცი ჰარი, ასევე მამამისი, პრინცი ჩარლზი და მისი მეორე ცოლი, პრინცესა კამილა. მისი 45 წუთიანი ნათლობის ცერემონიალი კენტერბერის ეპისკოპოსმა ჯასტინ უილბიმ ჩაატარა. ვინაიდან მარკლსა და ეპისკოპოსს კარგი ურთიერთობა აქვთ, მეგანმა მონათვლა მას თავად სთხოვა. უილბიმ მას ასევე შეასწავლა ანგლიკანური რწმენისათვის დამახასიათებელი წეს-ჩვეულებები. მიუხედავად იმისა, რომ ქორწილისთვის მისი მონათვლა აუცილებელი არ იყო, მეგანმა ეს ნაბიჯი ჰარის ბებიის, დედოფალ ელისაბედისადმი პატივისცემის ნიშნად გადადგა. აღსანიშნავია, რომ სწორედ ელისაბედია ანგლიკანური ეკლესიის წინამძღვარი.
2018 წლის 19 მაისს, უესტმინსტერში შედგა მეგან მარკლისა და პრინცი ჰარის ქორწინება, რის შემდეგაც მას სასექსის ჰერცოგინიობა უბოძეს. ამავე წლის 15 ოქტომბერს წყვილმა გამოაცხადა, რომ 2019 წლის გაზაფხულისათვის ბავშვს ელოდებოდნენ. 2019 წლის 6 მაისს მეგანმა თავისი პირველი ვაჟი გააჩინა, რომელსაც არჩი მონბატენ-უინძორი დაარქვეს.
2019 წლის აგვისტოში მეგანი და ჰარი მოგზაურობდნენ, რა დროსაც 4 პირადი თვითმფრინავით გადაადგილდებოდნენ, რასაც საზოგადოების მხრიდან კრიტიკა მოჰყვა. ამის მიზეზი ის გახდა, რომ მათმა თვითმფრინავებმა იმაზე შვიდჯერ მეტი გამონაბოლქვი გამოუშვა, ვიდრე 20 ჩვეულებრივი თვითმფრინავი ერთად გამოიმუშავებდა.
მართალია ქორწინების შემდეგ მეგანმა სამეფო ოჯახის წევრის სტატუსი და რამდენიმე ტიტულიც მიიღო, თუმცა 2020 წლის გაზაფხულისათვის ისინი სამეფო ოჯახის სტატუსის მოხსნას გეგმავენ. ჯერ კიდევ განხილვის საგანია, შეუნარჩუნდებათ თუ არა მათ წოდებები. ბრიტანეთის დატოვების შემდეგ ისინი აშშ-ში დასახლდნენ.
რესურსები ინტერნეტში
კატეგორია:დაბადებული 4 აგვისტო კატეგორია:დაბადებული 1981 კატეგორია:ამერიკელი მსახიობები კატეგორია:სამეფო ოჯახის ქალები
ბლაით დენერი
ბლაით კეტრინ დენერი (Blythe Katherine Danner, დ. 3 თებერვალი, 1943 წელი, ფილადელფია, პენსილვანია, აშშ) - ამერიკელი მსახიობი. იგი არის რამდენიმე ჯილდოს მფლობელი, მათ შორის ორი ემის პრემია დრამატული სერიის საუკეთესო მეორეხარისხოვანი ქალისთვის, ჰაფში (2004–2006) და ტონის პრემია საუკეთესო მსახიობი ქალისთვის. დანერი ორჯერ იყო ნომინირებული ემისთვის კომედიურ სერიალში გამოჩენილი სტუმრის მსახიობი ქალისთვის, მერლინ ტრუმენის Will & Grace-ში (2001–06; 2018–20) და პრაიმტაიმის ემის ჯილდო მინისერიალის ან კინოს მთავარი როლის შემსრულებლისთვის.
ადრეული ცხოვრება
დანერი დაიბადა ფილადელფიაში, პენსილვანია, დედა კატარინი ხოლო მამა ბანკის აღმასრულებელი ჰარი ერლ დანერი. მას ჰყავს ძმა, ოპერის მომღერალი და მსახიობი ჰარი დანერი; ასევე და, შემსრულებელი, რეჟისორი დოროთი "დოტი" დანერი; ასევე დედის მხიდან ნახევარძმა, ვიოლინოს მწარმოებელი უილიამ მოენიგი. დანერს აქვს ჰოლანდიურ (გერმანული), ინგლისური და ირლანდიური წარმოშობა. მისი ბებია კი გერმანელი ემიგრანტი იყო და მისი მამის ერთ-ერთი დიდი ბებია ბარბადოსში (ევროპული წარმოშობის ოჯახში) დაიბადა. დანერმა დაამთავრა ჯორჯის სკოლა, კვაკერის საშუალო სკოლა, რომელიც მდებარეობს ნიუთაუნთან, ბაქსის ოლქში, პენსილვანია, 1960 წელს.
კარიერა
მან ითამაშა ფილმებში We Were the Mulvaneys (2002) და Back When We Were Grownups (2004). ამ უკანასკნელისთვის მან ასევე მიიღო ოქროს გლობუსის პრემიის ნომინაცია. დანერმა ითამაშა დინა ბირნსი ფილმებში „ შეხვედრა მშობლებთან “ (2000) და მისი გაგრძელებები Meet the Fockers (2004) და Little Fockers (2010). მან რამდენჯერმე ითანამშრომლა ვუდი ალენთან და მონაწილეობა მიიღო მის სამ ფილმში Another Woman (1988), Alice (1990), and Husbands and Wives (1992). მის სხვა მნიშვნელოვან ფილმებს შორისაა 1776 (1972), Hearts of the West (1975), The Great Santini (1979), Mr. and Mrs. Bridge (1990), The Tides of Tides (1991), To Wong Foo, Thanks for Everything! Julie Newmar (1995), თითის ანაბეჭდების მითი (1997), X- ფაილები (1998), ბუნების ძალები (1999), ბოლო კოცნა (2006), პოლ (2011), Hello I Must Going (2012), ვნახავ ჩემს სიზმრებში (2015) და რა მათ ჰქონდათ (2018).
პირადი ცხოვრება
დანერი დაქორწინებული იყო პროდიუსერ და რეჟისორ ბრიუს პელტროუზე, რომელიც გარდაიცვალა პირის ღრუს კიბოთი 2002 წელს. მას და პელტროუს ერთად ჰყავთ ორი შვილი, მსახიობი გვინეტ პელტროუ და რეჟისორი ჯეიკ პელტროუ. დანერის დისშვილია მსახიობი კატრინ მოენიგი, დედის ნახევარძმის უილიამის ქალიშვილია. დანერმა ქალიშვილთან ერთად ითამაშა 1992 წელს სატელევიზიო ფილმში Cruel Doubt და კვლავ ასევე 2003 წელს ფილმში Sylvia, სადაც ის ასახიერებდა აურელია პლათს, გვინეტის საილვიუს როლზე, სილვია პლათს. დანერი ტრანსცენდენტული მედიტაციის პრაქტიკოსია, რომელიც მან აღწერა, როგორც ”ძალიან სასარგებლო და მანუგეშებელი”.
სქოლიო
კატეგორია:დაბადებული 3 თებერვალი კატეგორია:დაბადებული 1943 კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ტელემსახიობი ქალები კატეგორია:ამერიკელი ქალი გამხმოვანებლები
რენატო სალვატორი
ბიოგრაფია
თავდაპირველად მორვაწეობა დაიწყო რომანტიკული როლების შესრულებით თუმცა ვისკონტისთან, როსელინისთან და დე სიკასთან თანამშრომლობის შედეგად იქცა დრამატული როლების ერთ-ერთ საუკეთესო შემსრულებლად. ფილმის „როკო და მისი ძმები“ს გადაღების დროს გაიცნო მომავალი მეუღლე, ფრანგი მსახიობი ანი ჟირარდო.
რესურსები ინტერნეტში
კატეგორია:იტალიელი მსახიობები კატეგორია:დაბადებული 11 დეკემბერი კატეგორია:დაბადებული 1933 კატეგორია:გარდაცვლილი 27 მარტი კატეგორია:გარდაცვლილი 1988
Rattle That Lock
Rattle That Lock — ინგლისელი სიმღერების ავტორ და მუსიკოს დეივიდ გილმორის მეოთხე სტუდიური სოლო-ალბომი. იგი გამოვიდა 2015 წლის 18 სექტემბერს. ალბომის გამოცემას ევროპაში სექტემბერსა და ოქტომბერში მოჰყვა საკონცერტო ტურნე. 2016 წლის აპრილიდან დაიწყო აშშ-ის და კანადის ტურნე. ალბომის გარეკანის ავტორია დეივ სტენსბი, რომელიც მუშაობდა ობრი პაუელთან ერთად.
ჩაწერა
ალბომი იწერებოდა გილმორის საკუთარ სტუდიებში. ნაწილი ჩაიწერა სტუდიაში Medina, ბრაიტონთან, სესიები ნაწილობრივ მიმდინარეობდა Astoria-შიც. პინკ ფლოიდის უკანასკნელი სტუდიური ალბომი The Endless River ამავე სტუდიებში ჩაიწერა. ხმის მიქსი მიმდინარეობდა Astoria-ში, ხოლო გრამფირფიტის ფორმატისთვის ხმის მასტერინგი ჯეიმზ გათრიმ და ჯოელ პლენტიმ კალიფორნიაში ჩაატარეს.
სასათაურო სიმღერა „Rattle That Lock“ დაიწერა SNCF-ის ჯინგლის გავლენით, რომლის ავტორია მიშელ ბუმენდილი. გილმორს ეს ჯინგლი ექს-ან-პროვანსის სადგურზე ესმოდა, გზად მეგობრებთან. მელოდია მანდ საკუთარ iPhone-ზე ჩაწერა. სიმღერის ტექსტის ავტორია გილმორის მეუღლე პოლი სემსონი. იგი ეფუძნება ჯონ მილტონის „დაკარგული სამოთხის“ მეორე წიგნს. ბეკ-ვოკალებს სიმღერაში ასრულებენ მიშა პარისი, ლუიზ მარშალი და თავისუფლების გუნდი.
რადიო
„Rattle That Lock“ ალბომის პირველი სინგლი იყო. მან გაიჟღერა BBC Radio 2-ის The Chris Evans Breakfast Show-ს ეთერში 2015 წლის 17 ივლისს. იმავე დღეს სინგლი ციფრული ჩამონატვირთის ფორმით გავრცელდა.
ტურნე
Rattle That Lock Tour 2015 წლის 5 სექტემბერს ბრაიტონში დაიწყო და დასრულდება 2016 წლის 12 აპრილს ნიუ-იორკში.
ლონდონისა და გერმანიის კონცერტების გამოკლებით ყველა დანარჩენი კონცერტი ტარდება ამფითეატრის ტიპის საკონცერტო მოედნებზე.
მუსიკალური ვიდეო
2015 წლის 31 ივლისს გამოქვეყნდა სიმღერის "Rattle That Lock" ოფიციალური მუსიკალური ვიდეო. იგი Trunk Animation-ის მიერ არის შექმნილი, ალესდერ ბრაზერსტონისა და ჯოკ მუნის ხელმძღვანელობით. პროდიუსერი არის რიჩარდ ბარნეტი. ვიდეოს შექმნაში მონაწილეობდა 12 ანიმატორი, მხატვარი და კომპოზიციების შემდგენელი. გუნდის მხატვრული ხელმძღვანელი იყო ობრი პაუელი. ვიდეოში ანგელოზის დაცემაა ასახული, კერძოდ ლუციფერის და მისი მოგზაურობა პანდემონიუმში, განსაწმენდელსა და ქაოსში, რათა დედამიწა გარყვნას და იქცეს სატანად. ვიდეოს, ისევე, როგორც სიმღერის სიუჟეტი ეფუძნება „დაკარგულ სამოთხეს“.
დელუქს გამოცემა
გამოიცემა CD/DVD და CD/Blu-ray ყუთების სახით. მასში შეტანილი იქნება:
პერსონალი
Barn Jam-ების პერსონალი
სქოლიო
კატეგორია:2015 წლის ალბომები კატეგორია:Columbia Records-ის ალბომები კატეგორია:დეივიდ გილმორის ალბომები კატეგორია:ალბომები დეივიდ გილმორის პროდიუსერობით კატეგორია:ალბომები ფილ მანზანერას პროდიუსერობით კატეგორია:ები-როუდის სტუდიებში ჩაწერილი ალბომები კატეგორია:ალბომები Hipgnosis-ის გარეკანის დიზაინით
მონტადასი
2010 წლის მონაცემებით, მოსახლეობა 4 990 ადამიანს შეადგენდა, მოსახლეობის სიმჭიდროვე 157.46 კმ²-ზე. ფართობი 31 691 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
დოდო ქართველიშვილი
დოდო ქართველიშვილი (დ. 29 სექტემბერი, 1943, სამტრედია) — ქართველი ექიმი, პროფესორი.
ბიგრაფია
1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1966-1978 წლებში იყო კურორტოლოგიისა და ფიზიოთერაპიის სამედიცინო კლინიკური კვლევითი ინსტიტუტის განყოფილების უმცროსი მეცნიერ-თანამშრომელი, ექსპერიმენტული და კლინიკური თერაპიის სამეცნიერო-კვლევითი ინსტიტუტის ართროლოგიური განყოფილების უფროსი მეცნიერ-თანამშრომელი. 1978-1993 წლებში ანთებითი რევმატული დაავადებების განყოფილების გამგე. 1993-1995 წლებში რესპუბლიკური სამეცნიერო-პრაქტიკული რევმატოლოგიური ცენტრის ანთებითი რევმატული დაავადებების განყოფილების გამგე, 1996-1998 წლებში ამავე ცენტრის დირექტორის მოადგილე სამეცნიერო დარგში, 1998 წლიდან აღნიშნული ცენტრის დირექტორი. ავტორია 115 სამეცნიერო ნაშრომისა ართროლოგიური და შემაერთებელი ქსოვილის სისტემური დაავადებების მკურნალობისა და დიაგნოსტიკის, ეპიდემიოლოგიის საკითხებზე. გამოქვეყნებული აქვს „რევმატოლოგიის ცნობარი“ (1996). არის 4 საკანდიდატო დისერტაციის ხელმძღვანელი და ერთი სადოქტორო დისერტაციის კონსულტანტი. რევმატოლოგი, მედიცინის მეცნიერებათა დოქტორი. აკადემიკოს ვ. წითლანაძის სახელობის საქართველოს ს/პ რევმატოლოგიური ცენტრის დირექტორი. ექიმთა დიპლომის შემდგომი განათლების თბილისის სახელმწიფო აკადემიის კათედრის გამგე.
საკანდიდატო დისერტაციის თემა — „რევმატოლოგიური ართრიტით დაავადებულთა ბალნეოთერაპიის ზოგიერთი მეთოდებით მკურნალობის შედარებითი ეფექტურობა“, დაიცვა 1974 წელს.
სადოქტორო დისერტაციის თემა — „მენჯ-ბარძაყის სახსრების დაზიანება ანთებითი რევმატული დაავადებებით შეპყრობილ ავადმყოფებში (კლინიკო-რენტგენოლოგიური სიმპტომატიკა, ადრეული დიაგნოსტიკა, პროგნოზი“, დაიცვა 1990 წელს.
რესურსები ინტერნეტში
კატეგორია:დაბადებული 29 სექტემბერი კატეგორია:დაბადებული 1943 კატეგორია:სამტრედიაში დაბადებულები კატეგორია:ქართველი ექიმები კატეგორია:თბილისის სახელმწიფო უნივერსიტეტის კურსდამთავრებულები